Buyuk Britaniya qirolichasi Yelizaveta II pandemiya boshlanganidan buyon birinchi bor ommaga himoya niqobi taqqan holda ko‘rinish berdi - bu 4 noyabr kuni Vestminster abbatligidagi noma’lum askarning dafn etilganiga 100 yil to‘lishi munosabati bilan o‘tkazilgan marosimda sodir bo‘lgan. Aaron Chown /Pool via Reuters / Scanpix / LETA Surat Bukingem saroyi tomonidan oradan bir necha kun o‘tgach e’lon qilingan. Marosim mamlakatda koronavirus tarqalishining oldini olish uchun joriy etilgan to‘rt haftalik lokdaundan oldingi sanaga ko‘chirilgandi. Qayd etilishicha, bunga qadar qirolicha jamoat joylarida himoya niqobi taqmagani uchun tanqidlarga uchragandi. Ma’lumot uchun, oktabr oy oxiridan Buyuk Britaniyada har kuni 20 mingdan ortiq odamga koronavirusdan zararlanish holati tashxisi qo‘yilmoqda. Butun mamlakat bo‘ylab Covid-19’ga chalinganlar soni 1,1 million kishidan oshgan.